कल्चर ट्रांसफॉर्मेशन पर हुई चर्चा
बीसीसीएलके सभी क्षेत्रों के ई-3 ग्रेड के युवा अधिकारियों के लिए मुख्यालय ने कम्युनिटी हाॅल में सेंसेटाइज जेननेक्स्टंस विषय पर वर्कशॉप का आयोजन किया। इसका उद्देश्य निकट भविष्य में युवा कोल अधिकारियों के कंधों पर आने वाली चुनौतियों और जिम्मेदारियों के लिए उन्हें अभी से तैयार करना तथा 2019-20 तक कोल इंडिया के निर्धारित एक बिलियन के लक्ष्य को प्राप्त करने के लिए रणनीति तैयार करना था। आने वाले एक दो वर्षों में कोल इंडिया से काफी संख्या में वरिष्ठ कोयला अधिकारी सेवानिवृत्त होने वाले हैं। नए आए हुए युवा अधिकारियों के कंधों पर ही अचानक से बहुत बड़ी जिम्मेदारियां आने वाली हैं। वर्कशॉप में प्रमुख रूप से डिजिटल सीआईएल, ब्रांडिंग ऑफ सीआईएल, कल्चर ट्रांसफॉर्मेशन तथा टेक्नीकल इंटरवेंशन विषय पर विस्तृत रूप से चर्चा कर रणनीति तैयार की गई। इससे पहले निदेशक तकनीकी (परिचालन) डीसी झा, निदेशक तकनीकी (परियोजना एवं योजना) अशोक सरकार, निदेशक (कार्मिक) बीके पण्डा तथा बीसीसीएल के विभिन्न क्षेत्रों के जीएम और मुख्यालय के वरीय अधिकारियों ने दीप प्रज्वलित कर कार्यक्रम का शुभारंभ किया।
वर्कशॉप का उद्घाटन करते बीसीसीएल के अधिकारी।
mag_Deva hin_Deva hin_Deva